Clara Peeters

Clara Peeters (ca. 1594–1658) var en flamsk maler, framfor alt kjent for sine stilleben, spesielt av frokost- og blomstermotiver.

 Liv 
De eksakte data om Peeters' fødsel er ikke kjent, men hun ble sannsynligvis født i Antwerpen i 1594. Det tidligste bevarte oljemaleriet fra hennes hånd stammer fra årene 1607/1608. Hun var da 14 år og kvaliteten på verket viser at hun må ha hatt en svært god lærer; kunsteksperter antar at hun var influert av  Osias Beert.Clara Peeters  i National Museum of Women in the Arts

Peeters bodde først i Antwerpen, men flyttet til Amsterdam i 1612 og endelig til Haag i 1617. Hun giftet seg med Henrik Joossen i Antwerpen 1639. Den siste kjente informasjonen om henne er et tapt maleri fra 1657. Omstendighetene rundt hennes død er ikke kjent.

 Virke 
Peeters regnes som en av stillebenpionerene på 1600-tallet og den som innførte stillebenvarianten «frokostscene» i Nederlandene.Kortbiografi, SpanishArts.com

Mange av Peeters' bilder oppbevares i samlingene til Museo del Prado i Madrid, Rijksmuseum i Amsterdam og National Museum of Women in the Arts i Washington.

 Referanser 

 Eksterne lenker 


 Kortbiografi
 Kortbiografi, spanisharts.com
 Kortbiografi, Women Artists

Kategori:Flamske malere
Kategori:Personer fra Hertugdømmet Brabant
Kategori:Personer fra byen Antwerpen
Kategori:Fødsler i 1594
Kategori:Dødsfall i 1658
Kategori:Kvinnelige malere